**A nitrogéntartalmú szerves vegyületek**

1. **Melyik állítás *nem igaz* a piridinre?**
	1. Összegképlete C5H5N.
	2. Aromás rendszer.
	3. Kellemetlen szagú folyadék (25 °C-on, légköri nyomáson).
	4. Vízben oldódik.
	5. Származékai nukleotidalkotók.
2. **A piridin forráspontja magasabb, mint a benzolé, mert**
	1. lényegesen nagyobb a molekulatömege, mint a benzolé.
	2. sokkal kisebb molekulatömegű, mint a benzol.
	3. molekulája dipólusos, míg a benzolé apoláris.
	4. vízben oldódik, a benzol pedig nem oldódik.
	5. vízben bázisként viselkedik, a benzol pedig nem bázikus.
3. **Melyik állítás *nem igaz*?**
	1. A pirrol és a purin a nitrogéntartalmú heteroaromás vegyületek csoportjába tartozik.
	2. A purin és a pirimidin nukleotidalkotók.
	3. A benzolban és a pirimidinben 6 elektron alkot delokalizált elektronrendszert.
	4. Az imidazol és a fenol saját halmazában a molekulák között hidrogénkötés alakul ki.
	5. A benzol és a piridin szagtalan folyadékok.
4. **Melyik szerves anyag molekulája tartalmazza a legtöbb nitrogénatomot?**
	1. A piridin.
	2. A purin.
	3. A pirimidin.
	4. A formamid.
	5. Az etil-amin.
5. **A felsoroltak közül melyik vegyület molekulája tartalmazza a legkevesebb nitrogénatomot?**
	1. Karbamid
	2. Imidazol
	3. Karbolsav
	4. Etil-amin
	5. Acetamid
6. **Melyik állítás *hamis* az alábbiak közül?**
	1. A pirrol nitrogénatomja három másik szénatomhoz kapcsolódik kovalens kötéssel.
	2. A piridin aromás, szobahőmérsékleten folyékony vegyület.
	3. A karbamid molekulája két nitrogénatomot tartalmaz.
	4. A metil-amin vizes oldata lúgos kémhatású.
	5. A pirimidin származékai a nukleotidokban is előfordulnak.